*Zapisnik srečanja izrednih delivcev obhajila*

*Vipava, 9.4.2022*

* *Molitev*
* *Pozdrav in nagovor g. škofa Jurija Bizjaka o sinodi*

G. škof je nagovor začel s besedami papeža Frančiška: »Pot sinodalnosti je pot, ki jo Bog pričakuje od Cerkve tretjega tisočletja.«

Papež Benedikt XVI. je pa (še kot kardinal) povedal, da je tudi v Cerkvi vedno polno programov, polno načrtov, besed … rezultatov pa ni toliko, a **pomembno je, da ne izgubimo poguma!**

**Središče naše vere je evharistija** in izredni delivci smo poleg: »poslušaj Izrael!« in »To delajte v moj spomin«.

Poudarka sinode:

* skupaj na poti – vsak človek teži k napredku, zato se tudi poti spreminjajo
* posluh Sv. Duhu in pogovor med nami

**V današnjem svetu nam primanjkujeta tihota in poslušanje**. To je babilonski stolp naše civilizacije: Z ušesi boste poslušali, pa ne razumeli, z očmi boste gledali, pa ne videli. (Izaijeva prerokba, Mt 13, 13-14).

Živimo v oglušujoči džungli, preveč govorimo\* in premalo poslušamo.

\*Za vsako besedo bo človek dajal odgovor.

Zelo lepa prispodoba za naš postni čas: »Zemlja je bila tiho, brez glasu, da ne bi motila glasu Njegovih besed. Nobena ptica ni letela, … Vse širno vesolje je bilo tiho in nemo in tedaj je prišel glas: Jaz sem Gospod, tvoj Bog.«

Gospod je Salamonu dal ponudbo: »Izmisli si kaj na ti dam in boš dobil!« Ta mu je odgovoril: »Daj mi poslušno srce.« **Imejmo odprta ušesa, še bolj pa srce!**

Ko se pogovarjamo, govorimo iz obličja v obličje: govorimo na srce. Kdor hoče slišati, naj posluša s srcem (Mali Princ).

Nasvet: če nam postavijo vprašanje iz srca, nanj odgovarjajmo. Če ne, naš odgovor ni potreben.

Vsak človek je narejen po Božji podobi, zato je v svoji biti vsak človek dober. Že Cankar je pisal, da bi se vsi spori rešili in vse pregrade sesule, če bi se uspeli pogledat iz srca.

Tudi izredni delivci obhajila ohranjamo spomin velikega četrtka. Če to drži, je upanje, da se spomin ne bo pozabil. Aleluja!

Vsem izrednim delivcem se je zahvalili za naše delo in trud. Povedal je tudi, da izredni delivci niso novost v Cerkvi, so pa novost v zadnjih stoletjih Cerkve.

* *sinodalno dogajanje in izredni delivec obhajila (Ervin Mozetič)*
* *odmor*
* *pogovor ob sinodalnih vprašanjih*
* *skupni pogovor*
* *priporočila in sklep*